**Feodor Ingvar Kamprad** (født 30. mars 1926 i Ljungby, død 27. januar 2018 i Liatorp) var en svensk gründer som grunnla møbelvarehuskjeden IKEA.

I 2007 var han Europas rikeste.[] I *Forbes*’ måling av verdens rikeste, som første gang ble offentliggjort i 2010, var han blant de ti rikeste i verden, med en formue på 23 milliarder dollar.[] Under andre verdenskrig var Kamprad medlem av en svensk nazistisk organisasjon, og han tok aldri avstand fra dets leder.[]

Biografi
--------

Kamprad ble født på gården Elmtaryd, nær den lille landsbyen Agunnaryd i Ljungby i Småland i Sverige. Det var den største gården i området med sine 500 hektar tomt. Kamprad testet sin forretningssans allerede som unggutt, da han solgte fyrstikker til naboer fra sin sykkel. Han fant ut at han kunne kjøpe fyrstikker billig i store partier i Stockholm, selge dem løst til lave priser og likevel sitte igjen med fortjeneste. Senere utvidet han sitt forretningsområde til å selge fisk, juletrepynt, frø og senere kulepenner og blyanter. Da Kamprad var 17 år, fikk han belønning av sin far for sin innsats på skolen. Han brukte pengene til å danne det som i dag er IKEA. På denne tiden var han også aktiv nazist, og han tok aldri avstand fra den svenske nazistlederen Per Engdahl, tvert i mot omtalte han Engdahl som en stor mann så sent som i 2010.

Akronymet *IKEA* kommer av initialene fra hans navn (**I**ngvar **K**amprad), i tillegg til **E**lmtaryd, gården hvor han vokste opp, og den nærliggende landsbyen **A**gunnaryd.

Kamprad har innrømmet at hans dysleksi hadde innvirkning på den interne driften av selskapet. Ett eksempel er de svenske navnene på møblene hos IKEA, som opprinnelig ble valgt fordi Kamprad hadde problemer med å huske produktenes numre i lagerbeholdningen.

Kamprad bodde i Epalinges i Sveits fra 1976. Ifølge et intervju med TSR, den franskspråklige, sveitsiske TV-kringkasteren, kjørte Kamprad en 15 år gammel Volvo, fløy kun økonomiklasse og oppfordret IKEA-ansatte til å alltid skrive på begge sider av et ark. I tillegg ble Kamprad kjent for å besøke IKEA for et billig måltid. Han var også kjent for å kjøpe julegaver og -papir i salgene *etter* jul. Kamprads sparsommelighet er veldokumentert, men det er også en viktig del av det totale selskapsbildet som IKEA presenterer for sine ansatte og allmennheten. Han nevnte sjelden at han eide en villa i et høyprisområde i Sveits, et stort landområde i Sverige og en vingård i Provence i Frankrike, eller at han kjørte en Porsche i flere år.

Mens han jobbet med møbelprodusenter i Polen tidlig i sin karriere, ble Kamprad alkoholiker. Han uttalte[*når?*] at han fikk dette under kontroll.

Formue
------

Ifølge det svenske økonomitidsskriftet *Veckans Affärer* var han den rikeste personen i verden. Denne rapporten baserer seg på antagelsen om at Kamprad eide hele selskapet, noe både IKEA og Kamprad-familien avviste. Personlig hadde Kamprad lite eierskap i selskapet, men overførte mesteparten til Stichting INGKA Foundation og INGKA Holding som en del av en kompleks skatteplan, og dette gjorde at hans faktiske kontroll over selskapet var litt uklar.

Tidsskriftet *Forbes* rangerte en stund Bill Gates som nummer 1, med Kamprad på nummer 4. Det var i etterkant av artikkelen i *Veckans Affärer* at Kamprad gikk fra nummer 12 til sin nåværende[*når?*] posisjon i *Forbes*. Ifølge det tyske *T-Online* var Kamprad den fjerde rikeste personen i verden, med 53 milliarder dollar. I mars 2005 gjorde den glidende verdien av den amerikanske dollaren at Kamprad kom øverst på listen i en annen rapport. I mars 2007 anslo Forbes hans formue til 33 milliarder dollar. I 2011 ble det fremlagt dokumenter som viste at Kamprad hadde solgt majoriteten av sin andel i IKEA mange år tidligere. I 2015 var Kamprads formue ifølge *Forbes* 3,4 milliarder dollar, og han var nummer 497 på listen over verdens rikeste.

Etter hans død viste det seg at hans formue var på 469 milliarder kroner, og at han var blant verdens 10 rikeste personer da han døde.

Stichting INGKA Foundation
--------------------------

Den nederlandskregistrerte stiftelsen *Stichting INGKA Foundation* er navngitt etter Kamprad, og eier INGKA Holding, som er morselskapet til alle IKEA-butikkene. Denne ideelle organisasjonen ble i mai 2006 omtalt av økonomitidsskriftet *The Economist* som verdens største veldedighetsorganisasjon – med en antatt verdi på minst 36 milliarder dollar i 2006 (større enn Bill & Melinda Gates Foundation) – men dens hovedformål er, ifølge noen, antatt å være selskapsskattunngåelse og beskyttelse mot overtakelse for IKEA. Kamprad var styreleder i stiftelsen.

Annet arbeid
------------

Kamprad var i utgangspunktet en meget privat person, som sjelden gjorde noe ut av seg i det offentlige. Likevel ga han ut noen få verker. Først fortalte han omstendelig om IKEAs holdninger til sparsommelighet og entusiasme, i en erklæring kalt «A Testament of a Furniture Dealer». Den ble skrevet i 1976, og har siden blitt ansett som ideologien til IKEAs møbelkonsept. Han jobbet også med den svenske journalisten Bertil Torekull på boken «Leading By Design: The IKEA Story». I selvbiografidelen av boken forklarer han videre om sin filosofi, samt sine prøvelser og triumfer ved dannelsen av IKEA.

Kontrovers
----------

I 1994 ble de personlige brevene til den svenske fascistaktivisten Per Engdahl gjort offentlige, etter hans død. Det ble avdekket at Kamprad hadde blitt med i Engdahls pro-nazistiske gruppe i 1942. Kamprad hadde skaffet midler, samt rekruttert medlemmer, til gruppen så sent som i september 1945. Det er ikke kjent når Kamprad trakk seg ut av gruppen, men han fortsatte vennskapet med Engdahl frem til starten av 1950-tallet.

Etter denne offentliggjørelsen sa Kamprad at han dypt angret på den delen av sitt liv. Han kalte det for sin største tabbe, og han skrev senere et unnskyldningsbrev til alle sine IKEA-ansatte med jødisk opphav. IKEA er en av få detaljister som har varehus i Israel samtidig som den også har varehus i den arabiske verden. Det antas at dette reflekterer et forsøk på å roe ned denne kontroversen.

Ingvar Kamprad døde 27. januar 2018.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Ingvar-Kamprad, besøkt 9. oktober 2017[Hentet fra Wikidata]
2. 1 2   Munzinger Personen, Munzinger IBA 00000017294, besøkt 9. oktober 2017[Hentet fra Wikidata]
3. 1 2   Hrvatska enciklopedija, Hrvatska enciklopedija-ID 70494[Hentet fra Wikidata]
4. 1 2   GeneaStar, GeneaStar person-ID kampradf[Hentet fra Wikidata]
5. ↑   www.familjesidan.se[Hentet fra Wikidata]
6. ↑   «Ikeas grundare Ingvar Kamprad har gått bort | SVT Nyheter»[Hentet fra Wikidata]
7. ↑   «Hitta.se Bölsö gård 1, Liatorp»[Hentet fra Wikidata]
8. ↑   www.expressen.se[Hentet fra Wikidata]
9. ↑   www.ifw-kiel.de[Hentet fra Wikidata]
10. ↑  Ingvar Kamprad: IKEA Founder and One of the World's Richest People Arkivert 3. mars 2012 hos Wayback Machine. (About.com Entrepreneurs)
11. ↑  Nya avslöjanden om Kamprads nazi-förflutna Arkivert 17. november 2011 hos Wayback Machine.
12. ↑  Elisabeth Åsbrink (29. januar 2018). «The Fascist Sympathizer Who Founded Ikea». New York Times. Besøkt 30. januar 2018. «When I repeatedly asked Mr. Kamprad for an answer in my interview with him, I finally received a shocking reply: "There’s no contradiction as far as I’m concerned. Per Engdahl was a great man, and I’ll maintain that as long as I live."»
13. ↑  «Cheap is good, says furniture magnate» NZZ Online, March 27, 2006
14. ↑  Ikea-Kamprads lyxvillor, Expressen, August 22, 2004
15. ↑  Folkhemsmöbleraren 80 år Arkivert 11. januar 2009 hos Wayback Machine. Dagens Industri, March 29, 2006
16. ↑  Lyxhusen som Kamprad vill tala tyst om, Dagens Nyheter, August 19, 2004
17. ↑  "It started in a shed" The Age, July 15, 2004
18. ↑  "Who's really the world's richest?" CNNMoney.com, April 6, 2004
19. 1 2  «IKEA: Flat-pack accounting». The Economist. Besøkt 2. januar 2007.
20. ↑  «Kamprad topic page at Forbes.com» **(engelsk)**. Forbes. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 1. april 2010.
21. ↑  «#497 Ingvar Kamprad & family» **(engelsk)**. Forbes. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. august 2015.
22. ↑  «Testamentet avslører Ikea-gründerens formue» **(norsk)**. Besøkt 1. oktober 2018.
23. ↑  Kamprad, Ingvar and Torekull, Bertil *Leading By Design: The IKEA Story* Harper Collins, Sept.1, 1999. ISBN 978-0-06-662038-1
24. ↑  "Swedish goulash and sofas whet Israeli appetites at Netanya Ikea" Jewish News Weekly of Northern California, April 6, 2001
25. ↑  «Svensk avis: Ikea-grunnlegger Ingvar Kamprad er død» **(norsk)**. Besøkt 28. januar 2018.

Se også
-------

* Liste over milliardærer
* IKANO

Eksterne lenker
---------------

* (en) Ingvar Kamprad – kategori av bilder, video eller lyd på Commons Rediger på Wikidata

* (en) Ingvar Kamprad – galleri av bilder, video eller lyd på Commons Rediger på Wikidata
* (en) Ingvar Kamprad på Internet Movie Database Rediger på Wikidata
* (en) Forbes.com: Forbes liste over verdens rikeste mennesker Arkivert 21. juli 2012 hos Wayback Machine.

  

Portal: Sverige

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** Munzinger (iba)
 |